b'\n_START_ARTICLE_\nKalliosirkku\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on noin 14 cm. Ulkon\xc3\xa4\xc3\xb6lt\xc3\xa4\xc3\xa4n se muistuttaa suuresti kyl\xc3\xa4sirkkua, jota aikaisemmin pidettiin kalliosirkun alalajina. Kalliosirkun p\xc3\xa4\xc3\xa4n juovitus on voimakkaampaa ja vatsa on vaaleampi. Koiraan v\xc3\xa4ritys on kirkkaampi kuin naaraan.\n_START_SECTION_\nEsiintyminen\n_START_PARAGRAPH_\nKalliosirkku el\xc3\xa4\xc3\xa4 Afrikan koillisosassa Luoteis-Etiopiassa, Pohjois-Keniassa ja Etel\xc3\xa4-Egyptiss\xc3\xa4, sek\xc3\xa4 sielt\xc3\xa4 it\xc3\xa4\xc3\xa4n Aasian etel\xc3\xa4osissa Intiaan saakka.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nLaji asustaa syrj\xc3\xa4isten jokien ja purojen varsilla ihmisasutusta v\xc3\xa4ltellen.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on maassa ja naaras munii siihen kahdesta nelj\xc3\xa4\xc3\xa4n munaa.\n_START_SECTION_\nRavinto\n_START_PARAGRAPH_\nAikuiset sy\xc3\xb6v\xc3\xa4t enimm\xc3\xa4kseen siemeni\xc3\xa4, poikasille ne sy\xc3\xb6tt\xc3\xa4v\xc3\xa4t p\xc3\xa4\xc3\xa4asiassa hy\xc3\xb6nteisi\xc3\xa4 ja muita pieni\xc3\xa4 selk\xc3\xa4rangattomia.'